മോട്ടോര്സ്പോര്ട്ട് അപകടം സ്പെയിനില് മൂന്ന് കായികതാരങ്ങള് മരിച്ചു മാഡ്രിഡ്: സ്പെയിനില് രണ്ടിടങ്ങളിലായി നടന്ന വാഹനയോട്ട മത്സരത്തില് മൂന്ന് റേസിങ് താരങ്ങള് മരിച്ചു. വടക്കന് സ്പെയിനിലെ ലേന്സ് റാലിയിലുണ്ടായ അപകടത്തിലാണ് രണ്ട് പേര് മരിച്ചത്. മറ്റൊരു റേസിങ്ങില് മോട്ടോര് ബൈക്കുകള് കൂട്ടിയിടിച്ച് മൂന്നാമത്തെയാളും മരിച്ചു. ശനിയാഴ്ച മണിക്കൂറുകളുടെ വ്യത്യാസത്തിലാണ് രണ്ട് അപകടങ്ങളും സംഭവിച്ചത്. കാര് റാലിക്കിടെ വാഹനം മറിഞ്ഞ് 39കാരനായ ജെയിമി ഗില്, കോപൈലറ്റ് ഡീഗോ കാള്വോ 30 എന്നിവരാണ് കൊല്ലപ്പെട്ടത്. അപകടം സംഭവിച്ചതോടെ റാലിയില് ശേഷിക്കുന്ന മൂന്ന് റൗണ്ടുകള് അധികൃതര് റദ്ദാക്കി. സ്പെയിനിലെ ജെറേസ് റേസ് ട്രാക്കില് മോട്ടോര്ബൈക്കുകള് കൂട്ടിയിടിച്ചാണ് രണ്ടാമത്തെ അപകടം. സൂപ്പര്സ്പോര്ട്ട് 300 റേസിനിടെ നടന്ന അപകടത്തില് 15കാരനായ ഡീന് ബെര്ത വിനേല്സ് അന്തരിച്ചു.